पाएं अपने शहर की ताज़ा ख़बरें और फ्री ई-पेपरडाउनलोड करें
मौसम के मिजाज में उतार-चढ़ाव का दौर बुधवार को भी जारी रहा। 24 घंटे पहले न्यूनतम तापमान 25 डिग्री से बढ़कर 28 डिग्री के करीब पहुंच गया था लेकिन बीती रात वापस एक डिग्री कम होकर 26 7 डिग्री सेल्सियस दर्ज किया गया। दिन में धूप का मिजाज तल्ख रहा और इसी वजह से अधिकतम तापमान में आंशिक बढ़ोतरी दर्ज हुई। दूसरी ओर अरब सागर की खाड़ी से आने वाली नम हवाओं के कारण 6 से 8 मई के बीच मौसम का मिजाज फिर बदलेगा। जिसके कारण आंधी और कहीं-कहीं हल्की बारिश होने की संभावना है।
मौसम विभाग ने इसको लेकर यलो अलर्ट जारी किया है। जिसमें पश्चिमी राजस्थान के बीकानेर और जोधपुर जब संभाग के जिले शामिल है। इसी वजह से बुधवार को ज्यादा गर्मी महसूस हुई क्योंकि पश्चिमी देशों के आने से पहले गर्मी बढ़ती है और उसके बाद तापमान में गिरावट होती है। ऐसा माना जा रहा है कि 6 से 8 मई के बीच मौसम के बदलने के बाद 2 से 3 डिग्री सेल्सियस तापमान में गिरावट होगी।
मौसम विभाग ने किसानों को सावधान किया है कि अगर खेतों में फसलें हैं या मंडी में अनाज बिखरा पड़ा है तो उसकी सुरक्षा के इंतजाम पहले से ही कर ले क्योंकि आंधी की गति 40 से 50 किलोमीटर प्रति घंटा हो सकती है। इस बीच बुधवार को अधिकतम तापमान 41.5 डिग्री सेल्सियस दर्ज किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn